CELEX: 32020D2039
Language: da
Date: 2020-12-09 00:00:00
Title: Kommissionens gennemførelsesafgørelse (EU) 2020/2039 af 9. december 2020 om dispensationer til visse medlemsstater fra anvendelsen af Kommissionens gennemførelsesforordning (EU) 2019/2240 og (EU) 2019/2241 (meddelt under nummer C(2020) 8602) (Kun den danske, den kroatiske, den nederlandske og den polske udgave er autentiske)

11.12.2020   
               
               
                  DA
               
               
                  Den Europæiske Unions Tidende
               
               
                  L 416/52
               
            
         KOMMISSIONENS GENNEMFØRELSESAFGØRELSE (EU) 2020/2039
         af 9. december 2020
         om dispensationer til visse medlemsstater fra anvendelsen af Kommissionens gennemførelsesforordning (EU) 2019/2240 og (EU) 2019/2241
         
            
               (meddelt under nummer C(2020) 8602)
            
         
         (Kun den danske, den kroatiske, den nederlandske og den polske udgave er autentiske)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/1700 af 10. oktober 2019 om oprettelse af en fælles ramme for europæiske statistikker vedrørende personer og husstande baseret på data på individniveau indsamlet ved hjælp af stikprøver, om ændring af Europa-Parlamentets og Rådets forordning (EF) nr. 808/2004, (EF) nr. 452/2008 og (EF) nr. 1338/2008 og om ophævelse af Europa-Parlamentets og Rådets forordning (EF) nr. 1177/2003 og Rådets forordning (EF) nr. 577/98 (1), særlig artikel 19, stk. 1, og
         ud fra følgende betragtninger:
         
                     (1)
                  
                  
                     I overensstemmelse med artikel 19, stk. 5 i forordning (EU) 2019/1700 har Danmark, Kroatien, Nederlandene og Polen forelagt ansøgninger om dispensationer inden for tre måneder efter datoen for ikrafttrædelsen af Kommissionens gennemførelsesforordning (EU) 2019/2240 (2) og (EU) 2019/2241 (3).
                  
               
                     (2)
                  
                  
                     Det fremgår af de oplysninger, der er forelagt Kommissionen, at Danmarks, Kroatiens, Nederlandenes og Polens anmodninger er begrundet i behovet for større tilpasninger af de nationale administrative og statistiske systemer for at overholde bestemmelserne i gennemførelsesforordning (EU) 2019/2240 og (EU) 2019/2241.
                  
               
                     (3)
                  
                  
                     De dispensationer, som Danmark, Kroatien, Nederlandene og Polen anmoder om, bør derfor indrømmes.
                  
               
                     (4)
                  
                  
                     Foranstaltningerne i denne afgørelse er i overensstemmelse med udtalelse fra Udvalget for det Europæiske Statistiske System —
                  
               VEDTAGET DENNE AFGØRELSE:
         
            Artikel 1
            Dispensationerne fra gennemførelsesforordning (EU) 2019/2240 og (EU) 2019/2241, der er anført i bilaget, gives til de deri nævnte medlemsstater.
         
         
            Artikel 2
            Denne beslutning er rettet til Kongeriget Danmark, Republikken Kroatien, Kongeriget Nederlandene og Republikken Polen.
         
         
            Udfærdiget i Bruxelles, den 9. december 2020.
            
               
                  På Kommissionens vegne
               
               Paolo GENTILONI
               
                  Medlem af Kommissionen
               
            
         
         
            (1)  EUT L 261I af 14.10.2019, s. 1.
         
            (2)  Kommissionens gennemførelsesforordning (EU) 2019/2240 af 16. december 2019 om specificering af de tekniske aspekter for datasættet, fastlæggelse af de tekniske formater for indberetning af oplysninger og fastlæggelse af de nærmere ordninger for og indholdet af kvalitetsrapporterne om gennemførelse af en stikprøveundersøgelse på området arbejdsstyrke i overensstemmelse med Europa-Parlamentets og Rådets forordning (EU) 2019/1700 (EUT L 336 af 30.12.2019, s. 59).
         
            (3)  Kommissionens gennemførelsesforordning (EU) 2019/2241 af 16. december 2019 om beskrivelse af variablerne samt længden af, kvalitetskravene for og detaljeringsgraden af tidsrækkerne for indberetning af månedlige arbejdsløshedsdata i henhold til Europa-Parlamentets og Rådets forordning (EU) 2019/1700 (EUT L 336 af 30.12.2019, s. 125).
      
      
         
            BILAG
            
               Dispensationer fra gennemførelsesforordning (EU) 2019/2240
            
            
                        Berørte bestemmelser
                     
                     
                        Medlemsstat
                     
                     
                        Dispensationsperiode
                     
                     
                        Dispensationens omfang
                     
                  
                        Artikel 3 (Beskrivelse af variabler) og bilag I
                     
                     
                        Kroatien
                     
                     
                        1 år (2021)
                     
                     
                        Indberetning af variablerne INCGROSS (månedlig bruttoløn i hovedbeskæftigelsen) og INCGROSS_F (flag på månedlig bruttoløn i hovedbeskæftigelsen) som et nettobeløb i stedet for et bruttobeløb.
                     
                  
                        Artikel 3 (Beskrivelse af variabler) og bilag I
                     
                     
                        Kroatien
                     
                     
                        1 år (2021)
                     
                     
                        Indberetning af variablen HATFIELD (fagområde for højeste fuldførte uddannelsesniveau) i overensstemmelse med ISCED-F 2013, to-ciffer-kodning i stedet for tre-ciffer-kodning.
                     
                  
                        Artikel 6, stk. 2, (Detaljerede stikprøvekarakteristika)
                     
                     
                        Nederlandene
                     
                     
                        1 år (2021)
                     
                     
                        Ensartet stikprøvefordeling:
                        
                                    —
                                 
                                 
                                    Den samlede nationale stikprøve for referenceåret vil ikke blive fordelt lige mellem alle referencekvartalerne i året.
                                 
                              
                                    —
                                 
                                 
                                    I hvert referencekvartal vil den samlede kvartalsvise stikprøve ikke blive fordelt lige mellem alle referenceugerne i kvartalet.
                                 
                              
                  
                        Artikel 9, stk. 2, (Fælles standarder for redigering, imputering, vægtning og skøn)
                     
                     
                        Polen
                     
                     
                        2 år (2021-2022)
                     
                     
                        Indberetning af variablen INCGROSS (månedlig bruttoløn i hovedbeskæftigelsen) uden statistisk imputering for bortfald, der skyldes ikke-besvarede spørgsmål.
                        Indberetning af korrigerede data med imputering fra år 2021 og 2022 vil finde sted sammen med indberetningen af dataene fra 2023, dvs. i marts 2025.
                     
                  
               Dispensationer fra gennemførelsesforordning (EU) 2019/2241
            
            
                        Berørte bestemmelser
                     
                     
                        Medlemsstat
                     
                     
                        Dispensationsperiode
                     
                     
                        Dispensationens omfang
                     
                  
                        Artikel 4, stk. 1, litra a), (Indberetningsfrister)
                     
                     
                        Danmark
                     
                     
                        3 år (2021-2023)
                     
                     
                        Månedlige arbejdsløshedsdata for november måned indberettes senest den 4. januar det følgende år.
                     
                  
                        Artikel 6, stk. 1 (Kilder og metoder)
                     
                     
                        Kroatien
                     
                     
                        1 år (2021)
                     
                     
                        En beskrivelse af de kilder og metoder, der er anvendt til indsamlingen af de månedlige data vedrørende arbejdsløshed, indberettes senest den 31. december 2021.